**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2020-2021 уку елы) 11 нче сыйныф**

**Максималь балл – 60 балл**

1. **Лирик әсәргә караган биремнәр (25 балл).**

*Илемне, миңа, илдән, синең, автоматым, алмаштыргач, аркама, җирдә, һәм, кала, сине, киттем, тагын, өчен, ни, асып, ил, һәм*

1. Әлеге сүзләр кулланылган шигырьне искә төшерегез һәм шул строфаны (куплетны) тулы итеп язып куегыз. Әсәрнең исемен һәм авторын күрсәтегез (5 балл):

*Илдән киттем ил һәм синең өчен,*

*Автоматым асып аркама.*

*Илемне һәм сине алмаштыргач,*

*Җирдә миңа тагын ни кала? (М.Җәлил “Ышанма”)*

2. Әлеге шигырьдә лирик геройның хис-кичерешен ачыклап языгыз, ул үзгәреш кичерәме? Нинди вакыйгаларга бәйле туа? (6 балл) (*Лирик геройның борчылуы сурәтләнә, ул үзгәрми, үстерелә. Лирик герой туган илендә үзенә булган мөнәсәбәт өчен борчыла, илне сатмавы, тугрылыгы турында әйтә*)

3. Әлеге шигырьдә автор нинди тел-сурәтләү чараларыннан файдалана? Ни өчен әлеге чараларны сайлап алган дип уйлыйсыз? (6 балл) (*Риторик эндәш, инверсия, метафора, сынландыру, риторик сорау, эпитет һ.б. кулланыла, алар хис-кичерешне тирәнәйтәләр*)

4. Бу шигырь лириканың кайсы жанрына карый? Төгәл итеп атамасын гына язып куегыз (3 балл). (*Күңел лирикасы*)

5. Шигырьнең лирик героена бәя бирегез (5 балл).

1. **Эпик әсәргә караган биремнәр (25 балл).**

1. Һәр әсәр исеме артына аның авторын язып куегыз (5 балл):

“Намус” *Г.Бәширов*

“Хәзинә” *Г.Ахунов*

“Матурлык” *Ә.Еники*

“Көз” *Г.Исхакый*

“Әтәч менгән читәнгә” *А.Гыйләҗев*

2. Һәр әсәр исеме артына аның төп героен язып куегыз (5 балл):

“Намус” *Нәфисә*

“Хәзинә” *Арслан*

“Матурлык” *Бәдретдин*

“Көз” *Гөлсем*

“Әтәч менгән читәнгә” *Мирфатыйхлар белән Сәләхетдиннәр гаиләсе*

3. *“Хәзинә”* әсәре эпик төрнең кайсы жанрына карый? Төгәл итеп атамасын гына язып куегыз (3 балл). *Роман*

4. *“Хәзинә”*әсәрендә әдип күтәргән проблемаларны, ул әйтергә теләгән фикерне ачыклап языгыз (6 балл). (*Табигатькә мөнәсәбәт, туган җир, туган нигез кадере, эхлаксызлык, эгоистлык, бюрократлык, данга кызыгу һ.б. Теләсә кайсы ситуациядә, нинди генә очракта да, урында да кеше үзенең эхлакый йөзен югалтмаска, кеше булып кала алырга тиеш, андыйлар олы хәзинә ул, ди автор*)

5. Ни өчен үзенең әсәрен автор “Хәзинә” дип атады икән? Әсәр сюжеты белән әсәр исеме арасында бәйләнеш бармы? (6 балл) (*Хәзинә нефть табылуга, җир байлыгына бәйле әйтелә, икенчедән, олы йөрәкле кешеләр дә, югары әхлак сыйфатлары да хәзинә дип бирелә һ.б.*)

**III. Иҗади эш (10 балл).**

Укыган әсәрләрегез арасыннан Сез идеал дип санаган герой турында языгыз, ни өчен аны үзегез өчен үрнәк дип уйлыйсыз, дәлилләгез.