**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2020-2021 уку елы) 7 нче сыйныф**

**Максималь балл – 45 балл**

1. **Лирик әсәргә караган биремнәр (20 балл).**

*Төрле-төрле, килә, көй, әллә, моңлы, башка, зарлы, уйлар, башка, нинди*

1. Әлеге сүзләр кулланылган шигырьне искә төшерегез һәм шул строфаны (куплетны) тулы итеп язып куегыз. Әсәрнең исемен һәм авторын күрсәтегез (5 балл).

*Ишеттем мин кичә: берәү җырлый*

*Чын безнеңчә матур, милли көй;*

*Башка килә уйлар төрле-төрле, -*

*Әллә нинди зарлы, моңлы көй. (Г.Тукай “Милли моңнар”)*

2. Әлеге шигырьдә лирик геройның хис-кичерешен ачыклап языгыз, ул үзгәреш кичерәме? Нинди вакыйгаларга бәйле туа? (6 балл) *Бу шигырьдә лирик геройның сагыш хисе сурәтләнә, ул дәвам итә, үзгәрми. Сагыш хисе халыкның үткән тарихына, язмышына, лирик геройның борчуларына бәйле туа һ.б.*

3. Әлеге шигырьдә автор нинди тел-сурәтләү чараларыннан файдалана? Ни өчен әлеге чараларны сайлап алган дип уйлыйсыз? (6 балл) *Бу шигырьдә Г.Тукай эпитет, метафора, инверсия һ.б. файдалана. Алар лирик геройның хис-кичерешен үтемлерәк итеп күрсәтү, укучыга ныграк тәэчир итү өчен ярдәм итә.*

4. Бу шигырь лириканың кайсы жанрына карый? Төгәл итеп атамасын гына язып куегыз (3 балл). *Гражданлык лирикасы*

1. **Эпик әсәргә караган биремнәр (15 балл).**

1. Һәр әсәр исеме артына аның авторын язып куегыз (3 балл):

“Яшь ана” *(Н.Думави)*

“Кызыл чәчәкләр” *(Г.Ибраһимов)*

“Исемдә калганнар” *(Г.Тукай)*

2. Һәр әсәр исеме артына аның төп героен язып куегыз (3 балл):

“Яшь ана” *(Заһидә)*

“Кызыл чәчәкләр”*(Солтан)*

“Исемдә калганнар” *(кечкенә Апуш)*

3. *“Кызыл чәчәкләр”* әсәре эпик төрнең кайсы жанрына карый? Төгәл итеп атамасын гына язып куегыз (3 балл). (*Повесть*)

4. *“Кызыл чәчәкләр”*әсәрендә язучы күтәргән проблемаларны, ул әйтергә теләгән фикерне ачыклап языгыз (6 балл). (*Дуслыкка хыянәт итү, дуслыкның кадерен белү, эгоистлык, тигезсезлек, иҗтимагый һ.б. проблемалар күтәрелә; Язучы бу әсәре белән балачактагы дуслыкның онытылмавын, нинди генә ситуациядә дә дуслыкка хыянәт итәргә ярамавын, әмма җәмгыятьтәге ввакыйгаларның кешеләрне үзгәртүен әйтергә тели*).

**III. Иҗади эш (10 балл).**

Укыган әсәрләрегез арасыннан Сез идеал дип санаган герой турында языгыз, ни өчен аны үзегез өчен үрнәк дип уйлыйсыз, дәлилләгез.